Paul Pogba
Polis Pogba (pranc. Paul Pogba; g. 1993 m. kovo 15 d.) – gvinėjiečių kilmės prancūzų futbolininkas, buvęs Prancūzijos rinktinės ir „Juventus“ klubo žaidėjas, žaidęs saugo pozicijoje. Prancūzas tapo geriausiu jaunuoju 2014 m. pasaulio futbolo čempionato žaidėju. 2016 m. rugpjūčio 8 d. prancūzą iš Turino „Juventus“ perpirko „Manchester United“ klubas, už žaidėją sumokėjęs 105 mln. € sumą. 2022 m. birželio 1 d. pranešta, kad P. Pogba paliks „Manchester United“ klubą. 2022 m. liepos 11 d. prancūzas antrą kartą karjeroje sugrįžo į „Juventus FC“ komandą. Deja, sugrįžus į Turiną žaidėjui atsinaujino traumos. Pirmą kartą aikštėje P. Pogba pasirodė 2023 m. vasario 28 d. Vėliau žaidėjas iškrito iš rikiuotės dar trims savaitėms. 2023 m. gegužės 14 d. rungtynėse su „US Cremonese“ po 23 min. aikštėje jis vėl patyrė raumens traumą. Iš viso 2022–2023 m. prancūzas sužaidė 161 minutę.